CELEX: 31973R0776
Language: et
Date: 1973-03-20 00:00:00
Title: Komisjoni määrus (EMÜ) nr 776/73, 20. märts 1973, humalaga seotud lepingute registreerimise ja andmete edastamise kohta

Tähtis õiguslik teade

|

31973R0776

Euroopa Liidu Teataja L 074 , 22/03/1973 Lk 0014 - 0015 Soomekeelne eriväljaanne: Peatükk 3 Köide 5 Lk 0112  Kreekakeelne eriväljaanne: Peatükk 03 Köide 9 Lk 0087  Rootsikeelne eriväljaanne: Peatükk 3 Köide 5 Lk 0112  Hispaaniakeelne eriväljaanne: Peatükk 03 Köide 6 Lk 0227  Portugalikeelne eriväljaanne Peatükk 03 Köide 6 Lk 0227 

		Komisjoni määrus (EMÜ) nr 776/73,20. märts 1973,humalaga seotud lepingute registreerimise ja andmete edastamise kohtaEUROOPA ÜHENDUSTE KOMISJON,võttes arvesse Euroopa Majandusühenduse asutamislepingut,võttes arvesse nõukogu 26. juuli 1971. aasta määrust (EMÜ) nr 1696/71 humalaturu ühise korralduse kohta, [1] eriti selle artikli 6 lõiget 5 ja artiklit 18,ning arvestades, et:määruse (EMÜ) nr 1696/71 artiklis 6 nõutakse, et kõik tootja või tootjate ühistu ning ostja vahel ühenduses toodetud humala tarnimiseks sõlmitud lepingud tuleb registreerida; seetõttu on vaja, et liikmesriigid kehtestaksid selliste lepingute registreerimise korra;enne saagikoristust sõlmitud lepingute registreerimise hõlbustamiseks on vaja sätestada, et need sõlmitakse kirjalikult ja edastatakse liikmesriigi määratud asutusele;lepingute puhul, mis ei ole sõlmitud enne saagikoristust, piisab teiste tõendavate dokumentide puudumisel sellest, et nad registreeritakse teostatud tarnete eest makstud arvete duplikaatide alusel;enne saagikoristust sõlmitud lepingute alusel toimunud tarned ei pruugi eelkõige koguste osas olla kooskõlas kokkulepitud tingimustega; seetõttu on humala turustamise kohta täpsete üksikasjade saamiseks vajalik ka nende tarnete registreerimine;kõnealust registreerimise korda kohaldatakse esimest korda kõikide 1973. aasta saaki puudutavate lepingute suhtes, kaasa arvatud varasemad enne saagikoristust sõlmitud lepingud;määruse (EMÜ) nr 1696/71 artiklis 11 osutatud humalatootmist ja -turustamist käsitleva iga-aastase aruande koostamise hõlbustamiseks peaksid liikmesriigid edastama komisjonile vajalikud andmed, eelkõige vastavalt komisjoni 28. juuni 1972. aasta määruse (EMÜ) nr 1350/72 (humalatootjatele abi andmise eeskirjade kohta) [2] artiklile 1 saadud andmed;käesoleva määrusega ettenähtud meetmed on kooskõlas humalaturu korralduskomitee arvamusega,ON VASTU VÕTNUD KÄESOLEVA MÄÄRUSE:Artikkel 1Tootjaliikmesriigid kehtestavad tootja või tunnustatud tootjate ühenduse ning ostja vahel sõlmitud humala tarnelepingute registreerimise korra. Registreeritakse ainult kõnealuses liikmesriigis koristatud humala suhtes sõlmitud lepingud.Artikkel 2Enne saagikoristust sõlmitud lepingud on kirjalikud. Tootja või tunnustatud tootjate ühendus edastab enne saagikoristust sõlmitud lepingute koopiad ühe kuu jooksul pärast nende sõlmimist asutusele, kelle vastav liikmesriik on lepingute registreerimiseks määranud.Artikkel 3Artiklis 2 osutatud asutus registreerib kõik teostatud tarned, eristades enne saagikoristust sõlmitud lepingud muudest lepingutest. Registreerimine toimub müüja poolt mainitud asutusele edastatavate makstud arvete duplikaatide alusel. Müüja võib mainitud duplikaadid edastada tarnimise käigus või korraga, kuid igal juhul hiljemalt 15. märtsiks.Artikkel 4Iga liikmesriik edastab komisjonile 31. märtsiks ja esimest korda 31. märtsiks 1974 iga tunnustatud tootjapiirkonna ja iga sordi kohta järgmised andmed:a) jooksva kalendriaasta saagi ja iga järgneva saagi puhul:- humala kogused, mille suhtes sõlmitakse lepingud enne saagikoristust,- keskmised hinnad 50 kilogrammi kohta;b) eelmise kalendriaasta saagi tarnete puhul, eristades enne saagikoristust sõlmitud lepinguid muudest lepingutest:- tarnitud humala kogused,- keskmised hinnad 50 kilogrammi kohta.Artikkel 5Esimest korda registreeritakse kõik 1973. aasta saagiga seotud lepingud.Artikkel 6Iga liikmesriik edastab komisjonile hiljemalt iga aasta 31. märtsiks tunnustatud tootjapiirkondade ja sortide kohta järgmised andmed:a) kogu istutatud pindala (hektarites), mis on deklareeritud määruse (EMÜ) nr 1350/72 artikli 1 alusel;b) koristatud kogused.Artikkel 7Käesolev määrus jõustub selle Euroopa Ühenduste Teatajas avaldamise päevale järgneval päeval.Käesolev määrus on tervikuna siduv ja vahetult kohaldatav kõikides liikmesriikides.Brüssel, 20. märts 1973Komisjoni nimelpresidentFrançois-Xavier Ortoli[1] EÜT L 175, 4.8.1971, lk 1.[2] EÜT L 148, 30.6.1972, lk 11.--------------------------------------------------